datapwa'pagkatapos na masalanta niya ang aking katawan, pagkatapos na mabusog sa akin ang kanyang kahayupan, pagkatapos na makapagpasasa sa aking laman, ang ganid na iyon ay di na nakitungo sa akin; ginutom na ako, ipinagbili ang mahuhusay kong damit, binawi ang mga alahas na bigay niya sa akin, at di nagkasiya sa ganito, ako'ipinagtulakan sa kusina ng bahay upang doon gumawa, doon kumain, at matulog sa ibabaw ng mga panggatong na kahoy, kahalubilo ng mga pusa'aso! sa minsan sabi, ginawa akong isang alipin, isang busabos! ganito ang aking lagay ng kami ay malipat sa bayang ito. pagdating na pagdating namin, ako'sinumbatan ng tampalasan kong panginoon. ipapapatay daw niya ako kapag di ko iningatan ang lihim ng pagkasawi naming mag ama. sapagka'pusong babae, ako'malaong nadala ng takot at kahinaan: iningatan ko nga ang lihim. dapwa'ngayon, ngayon ay sumapit na ang sandali na sa laot ng aking pagkaaba ay di na ako napangingilabot ng kamatayan; ang kahinaan ay wala na sa akin!.